Det sker ifølge kanalfrederikshavn.dk efter gensidig aftale mellem Frederikshavn Kommune og Thomas Østergaard. - Thomas Østergaard og jeg tager afsked med stor respekt og gensidig tilfredshed med det tidligere arbejde og fratrædelsesprocessen. Jeg ønsker Thomas alt godt i sit fremtidige virke, lyder det fra direktør for Kultur og Fritid, Heidi Becker-Rasmussen til kanalfrederikshavn.dk. Thomas Østergaard tiltrådte stillingen 1. august 2009 og satte mange spændende skibe i søen, inden han blev sygemeldt med stress i foråret. Han kom dog relativt hurtigt tilbage på arbejde, men nu forlader han altså Frederikshavn Kommune for at søge nye udfordringer. Afdeldingsleder Jakob Dalsgaard vil indtil videre være konsitueret som Kultur- og Fritidschef.

Referat:
Thomas Østergaard stopper med øjeblikkelig virkning som kultur- og fritidschef i Frederikshavn Kommune.